## Odluka o izmjenama i dopunama Poslovnika Zastupničkog doma Sabora Republike Hrvatske

### NN 89/1992 (28.12.1992.), Odluka o izmjenama i dopunama Poslovnika Zastupničkog doma Sabora Republike Hrvatske

# ZASTUPNIČKI DOM SABORA REPUBLIKE HRVATSKE

Temeljem članka 79. Ustava Republike Hrvatske Zastupnički dom Sabora
Republike Hrvatske na sjednici 23. prosinca 1992., donosi

## ODLUKU

### o izmjenama i dopunama Poslovnika Zastupničkog doma Sabora Republike Hrvatske

Članak 1.

U poslovniku Zastupničkog doma Sabora Republike Hrvatske ("Narodne
novine". br. 59/92.) u članku 35. stavku 1. alineja 2. mijenja se
i glasi: " - donosi zakone, državni proračun, završni račun državnog
proračuna, poslovnik Doma i druge akte iz članka 108. ovoga poslovnika."

Članak 2.

U članku 40. stavku 2. na kraju rečenice točka se zamjenjuje zarezom
i dodaju riječi: "osim onih prava koja predsjednik radnog tijela ima
kao zastupnik".

Članak 3.

U članku 60. stavku 2. riječ: "izabrani" zamjenjuje se riječju:
"imenovani".

Članak 4.

U članku 64. alineja 7. mijenja se i glasi: " - utvrduje i izdaje
pročišćene tekstove zakona i drugih akata zastupničkog doma, kada je tim
aktima za to ovlašten ili kada to ocjeni potrebnim."

Članak 5.

U članku 86. stavku 1. alineja 10. mijenja se i glasi:

" - utvrđuje i Zastupničkom domu podnosi prijedloge propisa o plaćama,
o naknadama plaća i o drugim primanjima zastupnika, dužnosnika i djelatnika
koje bira ili imenuje Zastupnički dom i njegovo radno tijelo, te u okviru
ovlaštenja donosi pobliže propise za njihovo izvršenje.

" Alineja 12. mijenja se i glasi:

" - donosi pojedinačna rješenja o plaćama, o naknadama plaća i
o drugim primanjima zastupnika, dužnosnika i djelatnika koje bira ili imenuje
Zastupnički dom i njegovo radno tijelo"

Iza alineje 12. dodaju se nove alineje 13. i 14. koje glase:

" - donosi akte kojima se ureduju plaće, naknade plaća i druga
primanja djelatnika u Stručnoj službi Sabora Republike Hrvatske, osim za
djelatnike iz alineje 6. stavka 1. ovoga članka." " - donosi
odluke o mjerilima za utvrđivanje primanja i naknadama troškova znanstvenim,
stručnim i javnim djelatnicima koji su članovi radnih tijela Zastupničkog
doma ili su uključeni u njihov rad," Dosadašnja alineja 14. briše
se. Dosadašnje alineje 13. i 15. postaju alineje 15. i 16.

Članak 6.

U članku 152. stavak 4. mijenja se i glasi: "Na način iz stavka
2. i 3. ovoga članka postupit će se i kada to zahtijeva predlagatelj, neovisno
o broju podnesenih amandmana, ali kada Dom odluči da treba provesti treće
čitanje zakona iz razloga navedenih u članku 158. stavku 1. ovoga poslovnika."

Članak 7.

U članku 164. stavak 3. mijenja se i glasi: "Ako ne bude prihvaćen
prijedlog za hitni postupak, predsjednik Doma može predložiti provođenje
prvog čitanja zakona na istoj sjednici, odnosno postupiti sukladno članku
200. stavku 3. poslovnika."

Članak 8.

U članku 167.,168. i 169. riječi: "odnosno poticaj" i riječi:
"ili poticaj" brišu se.

Članak 9.

U članku 172. stavak 2. briše se.

Članak 10.

U članku 175. dodaje se stavak 4. koji glasi: "Izvješća, analize
i ostale informacije, koje Zastupničkom domu nije dostavila Vlada, predsjednik
Domaupućuje Vladi Republike Hrvatske na mišljenje."

Članak 11.

U članku 186. dodaje se stavak 2. koji glasi: "Zastupnik koji nije
bio nazočan sjednici na kojoj je predsjednik Doma obavijestio Dom o pitanju
koje je postavio i dobivenom odgovoru, može pismeno dostaviti svoje mišljenje
ili postaviti dopunsko pitanje."

Članak 12.

U članku 196. stavku 1. druga rečenica "Prva sjednica započinje
u utorak drugog tjedna u mjesecu, a druga u utorak četvrtog tjedna u mjesecu."
briše se.

Članak 13.

U članku 200. stavak 2. briše se. Dosadašnji stavak 3. postaje stavak
2. Iza stavka 2. dodaju se stavci 3. i 4. koji glase: "Ako nitko od
zastupnika ili drugih predlagatelja zakona ne podnese pismeni prigovor
na predloženi dnevni red najkasnije jedan dan prije zakazane sjednice,
predloženi dnevni red smatra se usvojenim, time da se o podnijetim prigovorima
na dnevni red odlučuje ne sjednici bez rasprave, a nakon usmenog izjašnjenja
podnositelja prigovora i predlagatelja zakona. Iznimno, posebno se odlučuje
o izmjenama dnevnog reda koje predsjednik Zastupničkog doma predloži u
Konačnom prijedlogu dnevnog reda na samoj sjednici, ako to zatraži najmanje
jedan zastupnik ili drugi ovlašteni predlagatelj zakona, time da se odlučuje
na način predviđen u prethodnom stavku, a u protivnom i izmjeni prijedlog
dnevnog reda smatra se usvojenim."

Članak 14.

U članhu 202. na kraju stavka 2. dodaje se rečenica koja glasi: "Dopuna
dnevnog reda utvrđuje se na način predviđen člankom 200. ovoga poslovnika."

Članak 15.

U članku 203. stavci 1. i 2. brišu se. Dosadašnji stavci 3., 4. i 5.
postaju stavci 1., 2 i 3. Iza stavka 3. dodaju se stavci 4. i 5. koji glase:
"Prije nego što se na sjednici Doma odluči o uvrštavanju ili izostavljanju
pojedinih predmeta iz predloženog dnevnog reda, predsjednik Doma će staviti
na glasovanje prijedlog da se pojedini zakon donese po hitnom postupku,
time da se odluka donosi bez rasprave, a u slučaju prijedloga da se zakon
ne donese po hitnom postupku prije glasovanja predsjednik Doma će dati
riječ samo zastupniku koji se protivio donošenju zakona po hitnom postupku
i predlagatelju zakona. Nakon što je dnevni red utvrđen prema odredbama
ovoga poslovnika o utvrđivanju dnevnog reda, predsjednik Doma objavljuje
usvojeni dnevni red, time da tijekom sjednice može promijeniti redosljed
rasprave o pojedinom predmetu utvrđenog dnevnog reda."

Članak 16.

U članku 227. iza stavka 2. dodaje se novi stavak 3. koji glasi: "Redosljed
za postavljanje pitanja određuje se prema redosljedu predaje evidencijskog
listića o nazočnosti na sjednici i zaokruživanjem na istom napomene da
želi postaviti zastupničko pitanje." Dosadašnji stavci 3., 4. i 5.
postaju stavci 4., 5. i 6.

Članak 17.

U članku 231. stavku 1. alineje 3. briše se.

Članak 18.

U članku 233. stavak 2. briše se. U stavku 5. u prvom retku brojka "1"
zamjenjuje se brojkom "3".

Članak 19.

U članku 250. stavku 2. riječi: "provedenoj raspravi" zamjenjuju
se riječima: "sudjelovanju u raspravi".

Članak 20.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Poslovnika Zastupničkog doma
Sabora Republike Hrvatske.

Članak 21.

Ova Odluka stupa na snagu danom donošenja, a objavit će se u "Narodnim
novinama".

Klasa: 021-03/92-01/09

Zagreb, 23. prosinca 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 89/1992-2308